Hyvinvointialueen väestöinfo maanantaina 12.12.2022

Tule mukaan kysymään ja kuulemaan millainen meidän kaikkien yhteisestä Etelä-Karjalan hyvinvointialueesta on rakentumassa ja mistä tässä uudistuksessa on kyse! Kun sosiaali- ja terveyspalvelut sekä pelastustoimi siirtyvät yhteiseen organisaatioon, mitä se käytännössä tarkoittaa?

Väestöinfo: Etelä-Karjalan hyvinvointialueen infotilaisuus asukkaille 12.12.2022

Järjestämme joulukuusta 2022 alkaen joka kuukauden toisena maanantaina Etelä-Karjalan hyvinvointialueen asioihin liittyviä verkossa katsottavia infotilaisuuksia.

Ensimmäinen infotilaisuus on maanantaina 12.12.2022 klo 16.30–17.30. Tilaisuus toteutetaan Teams Live event -tapahtumana verkossa.

Hyvinvointialuejohtaja Sally Leskinen kertoo tilaisuudessa tuoreet kuulumiset hyvinvointialueen valmistelusta: missä mennään juuri nyt, mitä tapahtuu seuraavaksi ja miten uudistus näkyy eteläkarjalaisille.

Katso tästä ma 12.12. väestöinfon tallenne

Voit katsoa tallenteen myös Eksoten Youtube-kanavalta. Tallenteeseen lisätään tekstitys kahden viikon sisällä esityspäivästä.

Voit seurata tilaisuutta suorana verkkolähetyksenä Teams Live event -tapahtumasta, johon pääset osallistumaan pelkällä nettiyhteydellä. Tapahtumaan ei tarvitse ilmoittautua eikä kirjautua, voit osallistua täysin anonyymisti. Tilaisuuden tallenne avautuu katsottavaksi samasta linkistä myöhemminkin.

****************************************

Tarkentava ohje liittymislinkin käyttöön:

Jos sinulla on laitteessasi Teams-sovellus ja olet kirjautuneena siihen, se käynnistyy automaattisesti ja liityt mukaan tilaisuuteen sen kautta tai voit kirjautua omilla tunnuksillasi Teams-sovellukseen ja pääset mukaan tilaisuuteen.

Jos sinulla ei ole ole Teams-sovellusta, klikkaa avautuvan ruudun alaosassa näkyvää Liity anonyymisti -linkkiä. Tällöin pääset mukaan ilman mitään ohjelmien asennusta ja pääset mukaan kuuntelemaan ja esittämään kysymyksiä. Alla oleva kuva näyttää punaisella nuolella klikattavan linkin kohtaa.

Kännykällä tapahtumaan liittymisessä on esiintynyt ongelmia. Kännykällä mukaan liityttäessä voi mahdollisesti tulla ilmoitus, että selaintasi ei tueta ja laite ehdottaa lataamaan Teams-sovelluksen. Siinä kohtaa voit kännykän oikeasta yläkulmasta klikata kolmen pisteen takaa avautuvan valikon ja valita sieltä löytyvän vaihtoehdon Tietokonesivusto / Käytä sivuston tietokoneversiota. Esimerkkinä kuva alla. Sen jälkeen valitse avautuvasta ikkunasta Katso sen sijaan verkossa -vaihtoehto ja valitse avautuvasta ikkunasta Liity anonyymisti -vaihtoehto.

****************************************

Tilaisuuden aikana voit esittää kysymyksiä tilaisuuden kysymysosion kautta anonyymisti tai nimelläsi.

Etukäteen voit lähettää kysymyksiä tilaisuudessa vastattavaksi tai katsoa vastauksia jo kysyttyihin kysymyksiin: Usein kysytyt kysymykset ja linkki kysymysten lähettämiseen

Tervetuloa linjoille mukaan!

Tammikuun väestöinfo on maanantaina 9.1.2023 klo 16.30–17.30.

(Tiedote julkaistu ensimmäisen kerran 28.11.2022 ja uudelleen 8.12.2022.)